חוק ההתייעלות הכלכלית (תיקוני חקיקה ליישום התכנית הכלכלית לשנים 
2009 ו-2010) (תיקון מס' 2), התש"ע–2009‏*

תיקון סעיף 81	1.	בחוק ההתייעלות הכלכלית (תיקוני חקיקה ליישום התכנית הכלכלית לשנים 2009 ו-2010), התשס"ט–2009‏ (להלן – החוק העיקרי), בסעיף 81, בהגדרה "מספר נפשות מוכר", בפסקה (1), המילים "יראו כאילו מתגוררת באותה יחידת דיור נפש אחת, ולגבי צרכן ביתי שלא דיווח כאמור לגבי התקופה הראשונה," – יימחקו, ואחרי "ייחשב" יבוא "לגבי התקופה הראשונה והתקופה השנייה".	
תיקון סעיף 82	2.	בסעיף 82 לחוק העיקרי –	
		(1)	בסעיפים קטנים (א)(3) ו-(ג)(2), בכל מקום, במקום "מ-12" יבוא 
"מ-16";	
		(2)	אחרי סעיף קטן (ג) יבוא:	
			"(ד)	על אף האמור בסעיפים קטנים (א)(2) ו-(3), בחישוב כמות צריכת המים החודשית לפי אותם סעיפים קטנים, תובא בחשבון בחישוב ההיטל, לעניין צריכה המיוחסת לצרכן ביתי מתוך צריכה של כמה צרכני מים, רק מחצית מהצריכה החודשית המיוחסת לו כאמור."	
תיקון סעיף 84	3.	בסעיף 84 לחוק העיקרי – 	
		(1)	בסעיף קטן (א)(2), במקום "ו-7.5" יבוא "ו-10", ובמקום הסיפה החל במילים "בשיעור של 150% או יותר" יבוא "לגמלה לפי פרק י' לחוק הביטוח הלאומי או לגמלת ילד נכה לפי סעיף 222 לחוק האמור.";	
		(2)	במקום סעיף קטן (ב) יבוא:	
			"(ב)	זכאות לתוספת בכמות צריכת המים לצרכן ביתי כאמור בסעיף קטן (א), מותנית במסירת אישור מאת הגורם שמשלם את הגמלה המגיעה לצרכן הביתי כאמור בסעיף קטן (א), לפי החוק שחל לגביו לעניין דרגת נכותו הרפואית או לעניין זכאותו לגמלה או להטבות אחרות, לפי העניין, לספק המים." 	
תיקון סעיף 112	4.	בסעיף 112(א) לחוק העיקרי, אחרי פסקה (2) יבוא:	
			"(3)	קביעת זכאות לעניין תוספת בכמות צריכת המים, לרבות לצרכן ביתי שאינו זכאי לתוספת האמורה לפי הוראות סעיף 84;  	
		(4)	עניין אחר מאלו המנויים בפסקאות (1) עד (3), ובלבד שרשות המים מצאה כי העניין מצדיק את בירורו על ידה.".	
תיקון סעיף 121	5.	בסעיף 121 לחוק העיקרי, אחרי סעיף קטן (ב) יבוא: 	
		"(ג)	על אף הוראות סעיף קטן (א) – 	
			(1)	הוראות פרק זה, למעט סעיף 82(ב) ו-(ג)(1), לא יחולו לעניין חיוב בתשלום היטל בעד צריכת מים מיום ט"ו בטבת התש"ע (1 בינואר 2010) ועד יום א' באייר התש"ע (15 באפריל 2010).	
			(2)	הוראות סעיף 82(ב) יחולו לעניין חיוב בתשלום היטל בעד צריכת מים בתקופה השלישית, אלא אם כן כמות המים למטרת חקלאות ולמטרת תעשיה של הצרכן הביתי כאמור באותו סעיף נמדדת באמצעות מדי מים נפרדים בכל אחד מהשטחים המשמשים למטרות האמורות."	
תיקון התוספת	6.	בתוספת לפרק כ"א לחוק העיקרי – 	
		(1) 	בפרט 1, במקום "י"ג בחשוון התש"ע (31 באוקטובר 2009)" יבוא "י"ד בטבת התש"ע (31 בדצמבר 2009)";	
		(2)	בפרט 2 –  	
			(א)	 בסעיף קטן (א), בכל מקום, אחרי "בצירוף" יבוא "תמצית מן הרישום במרשם כמשמעותו בחוק מרשם האוכלוסין, התשכ"ה–1965 או";	
			(ב)	בסופו יבוא:	
				"(ג)	צרכן ביתי המתגורר ביחידת דיור שלא במקום מגוריו לפי ספח תעודת הזהות שלו (בפרט זה – מקום מגוריו הרשום), יצרף לדיווח מטעמו כאמור בסעיף קטן (א) תצהיר מאומת מטעמו בדבר מקום מגוריו בפועל ואישור בכתב מטעם ספק המים של מקום מגוריו הרשום כי לעניין חישוב היטל המים, הוא לא מתגורר ביחידת דיור במקום מגוריו הרשום אלא במקום מגוריו בפועל."	
תחילה	7.	תחילתו של סעיף 84 לחוק העיקרי, כנוסחו בסעיף 3 לחוק זה, 
ביום כ"ג בתמוז התשס"ט (15 ביולי 2009).	

	בנימין נתניהו
ראש הממשלה		יובל שטייניץ
שר האוצר	

	
שמעון פרס
נשיא המדינה		ראובן ריבלין
יושב ראש הכנסת